ส่อง ESSO งบฯ Q3/60 โตแกร่ง ลุ้นล้างขาดทุนสะสมหมด-ปันผลปีนี้-ซื้อ
ส่อง ESSO งบฯ Q3/60 โตแกร่ง ลุ้นล้างขาดทุนสะสมหมด-ปันผลปีนี้-ซื้อ
8 พ.ย. 2560

บล.ธนชาต ระบุในบทวิเคราห์วันนี้(8พ.ย.) ว่า บริษัท เอสโซ่ (ประเทศไทย) จำกัด (มหาชน) หรือ ESSO ผลการดำเนินงาน ไตรมาส 3/60 หุ้นกลุ่มโรงกลั่นอย่าง SPRC เติบโตสูง เป็นการยืนยันมุมองบวกต่อผลการดำเนินงานไตรมาส3/60 ของ ESSO และแนะนำ “ซื้อ” เป้าหมายพื้นฐาน 17.00 บาท จาก 1) ค่าการกลั่นไตรมาส 3/60 สูง สนับสนุนผลการดำเนินงาน ไตรมาส 3/60 เติบโตแข็งแกร่ง และคาดว่าจะสามารถล้างขาดทุนสะสมหมดลง เปิดทางจ่ายเงินปันผลสำหรับผลการดำเนินงานปี 2017 ซึ่งคาดว่าจะจ่ายปันผลในช่วงต้นปีหน้า
2) แม้ค่าการกลั่นจะผ่านจุดสูงสุดในไตรมาส 3/60 ไปแล้ว แต่ความต้องการน้ำมันกลั่นที่เพิ่มขึ้น จะหนุนค่าการกลั่น สูงต่อเนื่อง เป็นปัจจัยบวกต่อผลการดำเนินงานไตรมาส 4/60 ต่อไป 3) Valuation ยัง “ต่ำ” กว่าโรงกลั่นตัวอื่นๆ โดย PE18 ที่ 7.8x ต่ำกว่าค่าเฉลี่ยกลุ่มที่ 9x ขณะที่คาดว่าจะสามารถเริ่มจ่ายปันผลได้สิ้นปีนี้